لیبیا-نین ساحلیانی درنه شهرینده داشقین‌لار نتیجه‌سینده اؤلن‌لرین سایی 11 مین 300-ا چاتیب.
بو باره‌ده اؤلکه‌نین قیزیل آی جمعیتی معلومات یاییب.
خاطیرلاداق کی، سپتامبرین 10-دا "دانیل" قاسیرغاسی لیبیا-نین قوزیی –دوغوسونو ووروب و آغ دنیزی ساحل‌لرینده‌کی ی شهرلره فیرتینا و ایلدیریم‌لی لئیسان گتیریب. بیر چوخ یاشاییش ائولری، خسته‌خانا‌لار و دیگر مهم سیویل تاسیس لر سو آلتیندا قالیب. ایکی سدین داغیلدیغی و فلاکت‌لی وضعیتین یاراندیغی درنه شهری داها چوخ ضرر چکیب. اؤلکه رهبرلیگی 3 گونلوک میللی ماتم اعلان ائدیب.
فلاکتله علاقه‌دار تورکیه لیبیا-یا یاردیم گؤندردیگینی آچیقلاییب. آذربایجان خاریجی ایشلر ناظیرلیگی لیبیا-یا باش ساغلیغی وئریب.
